《送从叔岁荐北上》
明代·卢龙云

几度乘秋阅岁华，瑾瑜曾共惜微瑕。腾蛟未破南溟浪，试马先看上苑花。

庾岭烟开迎客旆，粤江春暖泛仙槎。青萍长价应千倍，紫气还瞻耀晚霞。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。